Før du søger hjælp ved en fagperson, er der to ting du med fordel kan gøre.
Start med at skabe dig et overblik over problemets omfang.
Det gør du ved at føre dagbog over dine drikke- og tissevaner i tre dage.
Du skal benytte dokumentet væske- og vandladningsskemaet,
som du finder under denne video.
Registre tidspunktet, samt hvor meget du drikker og hvor meget du tisser.
Mængderne er vigtige informationer for fagpersonen.
Mål derfor mængderne så præcist som muligt.
For det andet skal du beskrive dit problem så præcist som muligt.
Du kan udskrive dokumentet symptomscoring og svare på spørgsmålene.
Svarene kan hjælpe fagpersonen til at finde ud af, i hvilke situationer du lækker,
og hvor meget du er generet af dine vandladningsproblemer.
Skemaet tager udgangspunkt i dine problemer,
som de har været de sidste to uger.
Sørg for at besvare alle spørgsmål.
Tag skemaerne med til din læge eller kontakt en sygeplejerske eller
fysioterapeut i din kommune, som har specialviden om inkontinens.
Du finder et link med kontaktoplysninger til din kommune under denne video.